Lee Marvin | lex.dk – Den Store Danske
Lee Marvin, 1924-1987, amerikansk skuespiller. Marvin var med sine spotske smil og tørre kommentarer en sikker type i gangster-, krigs- og westernfilm som The Killers (1964), The Professionals (1966) og The Dirty Dozen (1967, Det beskidte dusin). Efter mange biroller fik han sit gennembrud i The Man Who Shot Liberty Valance (1962, Manden der skød Liberty Valance). Marvin fik en Oscar for sin rolle i westernkomedien Cat Ballou (1965).
Vil du citere denne artikel? Kopier denne tekst og indsæt den i din litteraturliste: Blædel, Michael: Lee Marvin i Den Store Danske på lex.dk. Hentet fra https://denstoredanske.lex.dk/Lee_Marvin